ai4bharat/Pralekha huggingface dataset:
रेल्वे मंत्रालय
ऑक्सिजन एक्सप्रेसने 21392 मेट्रिक टनपेक्षा अधिक द्रवरूप वैद्यकीय प्राणवायू देशात केला वितरित
313 ऑक्सिजन एक्सप्रेसनी संपूर्ण देशभरात ऑक्सिजनचे केले वितरण
ऑक्सिजन एक्सप्रेसने आतापर्यंत द्रवरूप वैद्यकीय प्राणवायूच्या 1274 टँकरचे वहन करून 15 राज्यांना दिला दिलासा
महाराष्ट्रात आतापर्यंत 614 मेट्रिक टन प्राणवायू पोहोचवला
सर्व अडथळ्यांवर मात करत आणि नवे उपाय शोधत देशभरातील विविध राज्यात द्रवरूप वैद्यकीय प्राणवायू पोहचवण्याचा दिलासादायक प्रवास भारतीय रेल्वेने सुरूच ठेवला आहे. आतापर्यंत भारतीय रेल्वेने 21392 मेट्रीक टन द्रवरूप वैद्यकीय प्राणवायू 1274 पेक्षा अधिक टँकर्समधून देशातील विविध राज्यात पोहचवला आहे.
दखल घेण्यासारखी बाब म्हणजे 313 ऑक्सिजन एक्सप्रेसनी आपला प्रवास पूर्ण करून विविध राज्यांना मदत पोहोचवली आहे.
हे पत्रक प्रसिद्ध होत असतानापर्यंत 5 ऑक्सीजन एक्सप्रेस 23 टँकर्समधून 406 मेट्रीक टन द्रवरूप वैद्यकीय प्राणवायू घेऊन प्रवास करत आहेत.
ऑक्सिजन एक्सप्रेसने 36 दिवसांपूर्वी 24 एप्रिलला महाराष्ट्रात 126 मेट्रिक टन द्रवरूप वैद्यकीय प्राणवायू वितरित करून आपल्या कार्यास प्रारंभ केला होता. मागणी करणाऱ्या राज्यांना कमीत कमी वेळात जास्तीत जास्त द्रवरूप वैद्यकीय प्राणवायू पोहोचवण्याचा भारतीय रेल्वेचा प्रयत्न आहे.
ऑक्सिजन एक्सप्रेसच्या माध्यमातून उत्तराखंड, कर्नाटक, महाराष्ट्र, मध्य प्रदेश, आंध्र प्रदेश, राजस्थान, तामिळनाडू, हरियाणा, तेलंगणा, पंजाब, केरळ, दिल्ली, उत्तर प्रदेश, झारखंड आणि आसाम या 15 राज्यांना प्राणवायूची मदत पोहोचवण्यात आली.
हे पत्रक प्रसिद्ध होत असतानापर्यंत महाराष्ट्रात 614 मे.टन प्राणवायू पोहोचवण्यात आला आहे. आतापर्यंत महाराष्ट्रातील नागपूर, नाशिक, पुणे, मुंबई आणि सोलापूरसह देशातील 15 राज्यातील सुमारे 39 शहरांमध्ये ऑक्सिजन एक्सप्रेसने द्रवरूप वैद्यकीय प्राणवायू पोहोचवला आहे.
प्राणवायूची मदत शक्य तितक्या वेगाने पोहोचावी यासाठी ऑक्सीजन एक्सप्रेस मालगाड्यांच्या माध्यमातून रेल्वे नवे मापदंड आणि आदर्श रचत आहे. या महत्त्वाच्या लांब पल्ल्याच्या अनेक मालगाड्यांची सरासरी गती 55 किलोमीटरपेक्षा अधिक आहे. उच्च प्राथमिकतेच्या ग्रीन कॉरिडॉरवर या गाड्या चालवताना उच्च निकड लक्षात घेऊन प्राणवायूचे वितरण लवकरात लवकर व्हावे यासाठी अत्यंत आव्हानात्मक स्थितीत विविध विभागातील कार्यान्वयन पथके अहोरात्र काम करत आहेत.
विविध विभागांमधील चालक पथकातील बदलांसाठी तांत्रिक थांबे 1 मिनिटांपर्यंत कमी केले आहेत.
दूरसंचार आणि माहिती तंत्रज्ञान मंत्रालय
टपाल खात्याकडून आधार नोंदणीसाठी 02 जुलै 2022 रोजी विशेष मोहीम
पणजी, 29 जून 2022
टपाल खात्याकडून गोव्यात शनिवार, 02 जुलै 2022 रोजी मोबाईल क्रमांक-आधार जोडणी आणि पाच वर्षांखालील बालकांची आधार नोंदणी यासाठी विशेष मोहीम राबवण्यात येत आहे.
अल्तो-पर्वरी टपाल मुख्य कार्यालय, बेतकी टपाल शाखा, म्हार्दोळ टपाल शाखा, म्हापसा टपाल कार्यालय, कळंगूट टपाल कार्यालय या उत्तर गोवा जिल्ह्यातील आणि वास्को टपाल कार्यालय, कुंकळ्ळी टपाल कार्यालय, सांकवाळ टपाल शाखा, कोला टपाल शाखा या दक्षिण गोवा जिल्ह्यातील टपाल कार्यालयांमध्ये 02 जुलै 2022 रोजी विशेष मोहीम राबवण्यात येणार आहे. पाच वर्षांखालील बालकांची आधार नोंदणी निःशुल्क आहे.
वाणिज्य आणि उदयोग मंत्रालय
देशातील आठ प्रमुख उद्योगांचा ऑगस्ट 2018 मधील निर्देशांक
नवी दिल्ली, 1 ऑक्टोबर 2018
देशातल्या आठ प्रमुख उद्योग क्षेत्रांच्या प्रगतीचा निर्देशांक खालीप्रमाणे:-
ऑगस्ट महिन्यात या सर्व उद्योगांचा एकत्रित निर्देशांक 128.1 इतका होता. तर एप्रिल ते ऑगस्ट या महिन्यातील निर्देशांक 5.5 टक्के इतका आहे.
कोळसा- ऑगस्ट महिन्यात कोळशाचे उत्पादन गेल्यावर्षीच्या तुलनेत 2.4 टक्क्यांनी वाढले.
कच्चे तेल- ऑगस्ट महिन्यात कच्च्या तेलाचे उत्पादन गेल्यावर्षीच्या तुलनेत 3.7 टक्क्यांनी घटले.
नैसर्गिक वायू- ऑगस्ट महिन्यात नैसर्गिक वायूचे उत्पादन गेल्यावर्षीच्या तुलनेत 1.1 टक्क्यांनी वाढले.
तेल शुद्धीकरण उत्पादने- पेट्रोलियम तेल शुद्धीकरण उत्पादन ऑगस्ट महिन्यात 5.1 टक्क्यांनी वाढले.
खते- ऑगस्ट महिन्यात गेल्यावर्षीच्या तुलनेत खतांचे उत्पादन 5.3 टक्क्यांनी घटले आहे.
पोलाद उत्पादन- ऑगस्ट महिन्यात पोलाद उत्पादन गेल्या दोन वर्षाच्या तुलनेत 3.9 टक्क्यांनी वाढले.
सिमेंट- ऑगस्ट महिन्यात सिमेंटच्या उत्पादनात गेल्यावर्षीच्या तुलनेत 14.3 टक्क्यांची वाढ झाली.
वीज- ऑगस्ट महिन्यात वीजेच्या उत्पादनात गेल्यावर्षीच्या तुलनेत 5.4 टक्क्यांची वाढ झाली.
N.Sapre/R.Aghor/P.Malandkar
(Visitor Counter : 76
आरोग्य आणि कुटुंब कल्याण मंत्रालय
भारतात एका दिवसात सर्वाधिक सुमारे 8.5 लाख चाचण्या
रुग्ण बरे होण्याचा दर सुधारून तो 71.17 टक्के
कोविड मृत्यू दरात घट होऊन तो 1.95 टक्के
नवी दिल्ली, 14 ऑगस्ट 2020
दिवसाला 10 लाख चाचण्या करण्याच्या उद्देशाने चाचणी सुविधा सतत वाढविण्याचा परिणाम म्हणून, भारताने एकाच दिवसात आतापर्यंतच्या सर्वाधिक चाचण्यांचा नवीन उच्चांक गाठला आहे. गेल्या 24 तासांत 8,48,728 चाचण्या करण्यात आल्या असून यामुळे एकूण चाचण्यांची संख्या 2,76,94,416 इतकी झाली आहे.
डब्ल्यूएचओने “कोविड - 19 च्या संदर्भात सार्वजनिक आरोग्य आणि सामाजिक उपाययोजना करण्यासाठी सार्वजनिक आरोग्य निकष” यासंबंधीच्या मार्गदर्शक सुचनेमध्ये संशयित रुग्णांसंदर्भात लक्ष ठेवण्याचा सल्ला दिला आहे. देशाला दर दशलक्ष लोकसंख्येमागे दररोज 140 चाचण्या करण्याची आवश्यकता असल्याचा सल्ला जागतिक आरोग्य संघटनेने दिला आहे.
केंद्राचे प्रयत्न आणि राज्ये / केंद्रशासित प्रदेशांच्या प्रभावी अंमलबजावणीमुळे राष्ट्रीय स्तरावर दर दशलक्ष लोकसंख्येमागे दिवसाला सरासरी 603 चाचण्या होत आहे. 34 राज्य/केंद्रशासित प्रदेशांना हा टप्पा गाठला आहे. इतर राज्ये / केंद्रशासित प्रदेशांना रुग्ण संख्येनुसार चाचणी क्षमता वाढवण्याचा सल्ला देण्यात येत आहे.
संपूर्ण देशभरात डायग्नोस्टिक लॅबचे सतत विस्तारित असणारे जाळे, “टेस्ट, ट्रॅक अँड ट्रीट” योजनेच्या यशस्वी अंमलबजावणीसाठी मुख्य घटक आहे. देशात आजवर 1451 प्रयोगशाळा असून यामध्ये सरकारी 958 आणि 493 खासगी प्रयोगशाळांचा समावेश आहे.
त्यांची सविस्तर माहिती पुढीलप्रमाणे :
- रियल-टाईम RT PCR आधारित चाचणी प्रयोगशाळा: 749 
- TrueNat आधारित चाचणी प्रयोगशाळा: 586  .
- CBNAAT आधारित चाचणी प्रयोगशाळा: 116 
जास्तीत जास्त चाचण्यांची यशस्वी अंमलबजावणी, व्यापक शोध घेणे आणि उपचार यामुळे रुग्ण बरे होण्याचं दर सुधारून 71.17 टक्के इतका झाला आहे. एकूण 17.5 लाखांहून अधिक  कोविड - 19 रुग्ण बरे झाले आहेत.
सक्रिय रुग्णांपेक्षा  बरे झालेले रुग्ण  11 लाखांहून अधिक आहेत.
प्रभावी वैद्यकीय व्यवस्थापनामुळे कोविड रूग्णांच्या मृत्युदरात घट झाली असून तो आज 1.95 टक्के आहे.
कोविड19 संदर्भात कुठलीही अधिकृत आणि ताजी आकडेवारी/माहिती हवी असल्यास, तसेच काही मार्गदर्शक तत्वे अथवा सूचना बघायच्या असल्यास, कृपया खालील संकेतस्थळाला भेट द्यावी : https://www.mohfw.gov.in/.
तांत्रिक गोष्टींच्या माहितीसाठी संपर्क साधायचा असल्यास, या ईमेल आय डी वर साधावा: technicalquery.covid19[at]gov[dot]in आणि इतर शंका/समस्यांसाठी ईमेल आयडी- ncov2019[at]gov[dot]in .
कोविड19 संदर्भात इतर माहितीसाठी दूरध्वनी क्रमांक : +91-11-23978046 or 1075 . सर्व राज्ये आणि केंद्रशासित प्रदेशांच्या हेल्पलाईन्सची यादी सोबत जोडली आहे. https://www.mohfw.gov.in/pdf/coronvavirushelplinenumber.pdfB.Gokhale/S.Tupe/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
सामाजिक न्याय आणि सबलीकरण मंत्रालय
आर्थिकदृष्ट्या दुर्बल घटकांसाठी आरक्षण
नवी दिल्ली, 3 ऑगस्ट 2021
मेजर जनरल  एस.आर. सिंहो यांच्या अध्यक्षतेखाली सरकारने आर्थिकदृष्ट्या दुर्बल घटकांसाठी स्थापन केलेल्या आयोगाच्या दि. 22.07.2010 अहवालाच्या आधारे आर्थिकदृष्ट्या दुर्बल घटकांना  दहा टक्के आरक्षण देण्यात आले आहे.
सरकारने सविस्तर चर्चेनंतर आर्थिकदृष्ट्या दुर्बल प्रवर्गासाठी आठ लाख रुपये वार्षिक उत्पन्न मर्यादा ठरवली .
सामाजिक न्याय आणि सबलीकरण राज्यमंत्री प्रतिमा भौमिक यांनी आज लोकसभेत लेखी उत्तरात ही माहिती दिली.
Jaydevi PS/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 314
उपराष्ट्रपती कार्यालय
उपराष्ट्रपती जगदीप धनखड यांनी गणेश चतुर्थीच्या पूर्वसंध्येला दिल्या शुभेच्छा
नवी दिल्ली, 18 सप्टेंबर 2023
उपराष्ट्रपती जगदीप धनखड यांनी गणेश चतुर्थीच्या पूर्वसंध्येला शुभेच्छा दिल्या आहेत.
उपराष्ट्रपती जगदीप धनखड याचा शुभेच्छा संदेश -
"सर्व भारतीय नागरिकांना माझ्याकडून गणेश चतुर्थीच्या हार्दिक शुभेच्छा.
देशभरात मोठ्या उत्साहात साजरी केली जाणारी गणेश चतुर्थी म्हणजे नवी सुरुवात आणि नव्या आकांक्षांचे प्रतीक आहे.
आपल्यावरची विघ्ने दूर करणाऱ्या भगवान विघ्नहर्त्याचा शुभ सहवास आपल्याला, आपल्या वाटचालीतल्या आव्हानांवर मात करण्यासाठी सहकार्याचा ठरो आणि सर्वांच्या जीवनात आनंद, सकारात्मकता आणि समृद्धी येवो."S.Kakade/T.Pawar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 40
भूविज्ञान मंत्रालय
संपूर्ण देशात जून ते सप्टेंबर या कालावधीत नैऋत्य मोसमी पावसाचे प्रमाण 96% राहण्याची शक्यता असून शेतकऱ्यांनी कमी पावसाची चिंता करू नये -भूविज्ञान मंत्रालयाचे सचिव डॉ. एम. रविचंद्रन
नवी दिल्ली, 11 एप्रिल 2023
संपूर्ण देशात जून ते सप्टेंबर या कालावधीत नैऋत्य मोसमी पावसाचे प्रमाण 96% राहण्याची शक्यता असून शेतकऱ्यांनी कमी पर्जन्यमानाबाबत चिंता करू नये असे भू -विज्ञान मंत्रालयाचे सचिव डॉ. एम. रविचंद्रन यांनी आज प्रसारमाध्यमांशी बोलताना सांगितले.
2023 मधील नैऋत्य मोसमी पावसाच्या अंदाजाबाबत प्रसारमाध्यमांना माहिती देताना ते म्हणाले की यंदा मोसमी पावसाचे प्रमाण ± 5%  फरकासह दीर्घ कालावधीच्या सरासरीच्या 96% असेल.
डॉ.रविचंद्रन म्हणाले, हा अंदाज कालनिरपेक्ष आणि सांख्यिकीय मॉडेल्सवर आधारित आहे आणि तो सूचित करतो की परिमाणात्मकदृष्ट्या,यंदा मोसमी पावसाचे प्रमाण ± 5%  फरकासह दीर्घ कालावधीच्या सरासरीच्या 96% असेल. 1971-2020 च्या आकडेवारीवर आधारित संपूर्ण देशभरातील हंगामी पावसाची दीर्घ कालावधीची सरासरी 87 सेमी आहे.
भारतीय हवामानशास्त्र विभागाचे महासंचालक डॉ मृत्युंजय महापात्रा यांनी विस्तृत सादरीकरण देताना सांगितले की, सध्या, विषुववृत्तीय प्रशांत महासागर क्षेत्रात ला निनोची स्थिती तटस्थ स्थितीत बदलली आहे. एमएमसीएफएस तसेच इतर हवामान मॉडेल अंदाज सूचित करतात की पावसाळ्यात अल निनोचा प्रभाव विकसित होण्याची शक्यता आहे.
|
|
Category
|
|
Rainfall Range

|
|
Forecast Probability 
|
|
Climatological
Probability 
|
|
Deficient
|
|
< 90
|
|
22
|
|
16
|
|
Below Normal
|
|
90 - 95
|
|
29
|
|
17
|
|
Normal
|
|
96 -104
|
|
35
|
|
33
|
|
Above Normal
|
|
105 -110
|
|
11
|
|
16
|
|
Excess
|
|
> 110
|
|
3
|
|
17
फेब्रुवारी आणि मार्च 2023 मध्ये उत्तर गोलार्धातील बर्फाच्छादित क्षेत्राचे प्रमाण सामान्यपेक्षा कमी असल्याचे आढळून आले.उत्तर गोलार्धात तसेच युरेशियावर हिवाळा आणि वसंत ऋतुतील बर्फाचे आच्छादन असून त्याची उन्हाळी मान्सूनच्या पावसाशी सामान्यपणे व्यस्त संबंध राहण्याची प्रवृत्ती आहे.
डॉ.मृत्युंजय महापात्रा म्हणाले की, भारतीय हवामानशास्त्र विभाग मे 2023 च्या शेवटच्या आठवड्यात हंगामी मोसमी पावसाचे नवे अंदाज जारी करेल.
S.Patil/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 92
संरक्षण मंत्रालय
इंडो-थाय कोओर्डीनेटेड पॅट्रोल 
नवी दिल्ली, 9 जून 2021
भारतीय नौदल आणि रॉयल थाय नौदल यांच्यात 31 वी भारत-थायलंड समन्वयित टेहळणी  कवायत 9-11 जून 2021 दरम्यान आयोजित करण्यात आली आहे. भारतीय नौदल जहाज  शरयू ही स्वदेशी बनावटीची गस्ती नौका आणि थायलंडची क्रबी ही गस्ती नौका तसेच दोन्ही नौदलातील डॉर्नियर सागरी गस्त विमाने कॉर्पॅट मध्ये सहभागी होत आहेत.
दोन्ही देशांदरम्यान सागरी संबंध मजबूत करण्यासाठी आणि हिंद महासागराच्या या महत्वाच्या भागाला आंतरराष्ट्रीय व्यापारासाठी सुरक्षित ठेवण्याच्या उद्देशाने, दोन्ही नौदल 2005 पासून आंतरराष्ट्रीय सागरी सीमा रेषेलगत  वर्षातून दोनदा कॉर्पॅटचे आयोजन करतात. यामुळे नौदलांमध्ये सामंजस्य आणि आंतरपरिचालन वाढते आणि बेकायदेशीर मासेमारी, अंमली पदार्थ तस्करी, सागरी दहशतवाद, सशस्त्र दरोडे आणि चाचेगिरी सारख्या अवैध घटना रोखण्यासाठी आणि त्यांना दडपण्याच्या उपाययोजना सुलभ होतात. तसेच तस्करी, अवैध स्थलांतर रोखण्यासाठी आणि समुद्रात मदत आणि बचावकार्यासाठी माहितीच्या देवाणघेवाणी द्वारे परिचालन ताळमेळ वाढण्यास मदत होते.
केंद्र सरकारच्या सागर  संकल्पनेचा एक भाग म्हणून, भारतीय नौदल प्रादेशिक सागरी सुरक्षा वाढवण्यासाठी हिंद महासागर प्रदेशातील देशांबरोबर क्रियाशील सहभाग वाढवत आहे. द्विपक्षीय आणि बहुपक्षीय कवायती, समन्वयित टेहळणी, संयुक्त ईईझेड देखरेख आणि मानवतावादी सहाय्य आणि आपत्ती निवारण  उपक्रमाद्वारे ते केले जाते. भारतीय नौदल आणि थाय नौदल दरम्यान घनिष्ट आणि मैत्रीपूर्ण संबंध असून अनेक उपक्रम आणि परस्पर संवादांचा यात समावेश आहे. जे गेल्या अनेक वर्षात अधिक बळकट झाले आहेत.
आंतर-परिचालन क्षमता एकत्रित करण्यासाठी आणि थाई नौदलाबरोबर मैत्रीचे बंध अधिक घट्ट करण्याच्या भारतीय नौदलाच्या प्रयत्नांमध्ये 31-इंडो-थाय कॉर्पॅट योगदान देईल.
S.Tupe/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 248
पंतप्रधान कार्यालय
पंतप्रधानांनी मध्य प्रदेशच्या स्थापना दिनानिमित्त तेथील जनतेला शुभेच्छा दिल्या
पंतप्रधान नरेंद्र मोदी यांनी मध्य प्रदेशच्या स्थापना दिनानिमित्त जनतेला शुभेच्छा दिल्या आहेत.
एका ट्विटमध्ये पंतप्रधान म्हणाले;
"मध्य प्रदेशच्या जनतेला राज्य स्थापना दिनाच्या हार्दिक शुभेच्छा. नैसर्गिक संसाधने आणि कला-संस्कृतीने समृद्ध हा प्रदेश असाच प्रगती पथावर अग्रेसर राहो ."
पंतप्रधान कार्यालय
आपल्या मच्छिमार बांधवांच्या जीवनात सकारात्मक बदल घडवून आणण्यासाठी सरकार विविध प्रकारे कार्यरत आहे : पंतप्रधान
पंतप्रधान नरेंद्र मोदी यांनी म्हटले आहे की, मासेमारी क्षेत्रासाठी कर्ज सुविधेची सुलभ उपलब्धता सुनिश्चित करणे, अत्याधुनिक तंत्रज्ञान उपलब्ध करून देणे तसेच पायाभूत सुविधांचे अद्ययावतीकरण करणे यांसह इतर अनेक उपक्रम राबवून आपले सरकार आपल्या मच्छिमार बांधवांच्या जीवनात सकारात्मक बदल घडवून आणण्यासाठी विविध प्रकारे कार्यरत आहे.
केंद्रीय मासेमारी,पशुपालन आणि दुग्धविकास मंत्र्यांनी या संदर्भात केलेल्या ट्विट संदेशाला प्रतिसाद देताना, पंतप्रधान म्हणाले;
“अत्यंत उत्तम पद्धत. आपल्या मच्छिमार बांधवांच्या जीवनात सकारात्मक बदल घडवून आणण्यासाठी केंद्र सरकार मासेमारी क्षेत्रासाठी कर्ज सुविधेची सुलभ उपलब्धता सुनिश्चित करणे, अत्याधुनिक तंत्रज्ञान उपलब्ध करून देणे तसेच पायाभूत सुविधांचे अद्ययावतीकरण करणे असे अनेक उपक्रम राबवत आहे.”
शिक्षण मंत्रालय
शिक्षण मंत्री सीबीएसई बोर्डाच्या 2021 मधील परीक्षांच्या तारखा उद्या जाहीर करणार
नवी दिल्ली, 30 डिसेंबर 2020
केंद्रीय शिक्षण मंत्री रमेश पोखरियाल ‘निशंक’ सीबीएसई बोर्डाच्या 2021 मधील परीक्षांच्या तारखा उद्या जाहीर करणार आहेत. उद्या म्हणजे- दि. 31 डिसेंबर, 2020 रोजी सायंकाळी 6.00 वाजता पुढच्या वर्षीच्या- 2021 च्या बोर्ड परीक्षांच्या तारखा जाहीर करण्यात येतील, अशी माहिती शिक्षण मंत्र्यांनी व्टिटरच्या माध्यमातून दिली आहे.
यासंदर्भात शिक्षण मंत्री पोखरियाल यांनी शिक्षकांबरोबर आभासी संवाद साधताना सांगितले की, विद्यार्थी, शिक्षक आणि पालक यांनी केलेल्या सूचना सीबीएसई विचारात घेणार असून 2021च्या बोर्ड परीक्षांचे आयोजन करताना त्यानुसार आवश्यक तयारी करण्यात येणार आहे.S.Tupe/S.Bedekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 92
पंतप्रधान कार्यालय
G 7 परिषदेच्या कामकाजाच्या नवव्या सत्रात पंतप्रधानांचं उद्घाटनपर भाषण
महोदय,
आज आपण राष्ट्रपती झेलेन्स्की यांचे विचार ऐकले. काल माझी त्यांच्याशी चर्चाही झाली होती. मी वर्तमान परिस्थितीकडे राजकारण किंवा अर्थकारणाच्या दृष्टिकोनातून पाहत नाही. माझं म्हणणं आहे की हा मानवतेशी, मानवी मूल्यांशी संबंधित विषय आहे. मी सुरुवातीपासूनच म्हटलं आहे की संवाद आणि मुत्सद्देगिरी हाच एकमेव मार्ग आहे. सध्याच्या परिस्थितीवर तोडगा काढण्यासाठी भारताकडून जे शक्य आहेत ते सर्व प्रयत्न केले जातील.
महोदय,
जागतिक शांतता, स्थैर्य आणि समृद्धी हे आपल्या सर्वांचं समान उद्दिष्ट आहे. आजच्या परस्परांशी जोडल्या गेलेल्या जगतात कोणत्याही एका प्रदेशातल्या ताणतणावाचा सर्व देशांवर परिणाम होतो आणि याचा मर्यादित संसाधने असलेल्या विकसनशील देशांवर सर्वात जास्त परिणाम होतो. सध्याच्या जागतिक परिस्थितीत खाद्यान्न, इंधन आणि खतांची समस्या सर्वात जास्त आहे आणि याचे सर्वात जास्त परिणाम याच देशांना भोगावे लागत आहेत.
महोदय,
आपल्याला शांतता आणि स्थैर्य याबाबतच्या चर्चा वेगवेगळ्या व्यासपीठांवर का कराव्या लागतात ही विचार करण्याजोगी बाब आहे. संयुक्त राष्ट्र ज्यांची सुरुवातच शांतता स्थापन करण्याच्या कल्पनेने झाली त्यांना आज वादविवाद थांबवण्यात यश का येत नाहीये ? संयुक्त राष्ट्रात दहशतवादाच्या व्याख्येला अजून पर्यंत मान्यता का मिळाली नाही ? आपण आत्मचिंतन केलं तर एक गोष्ट उघड आहे. गेल्या शतकात स्थापन झालेल्या संस्था, 21 व्या शतकातल्या व्यवस्थेशी सुसंगत नाहीत. सद्यस्थितीच्या वास्तवाचं प्रतिबिंब त्या दर्शवत नाहीत. यासाठीच आवश्यक आहे की संयुक्त राष्ट्रांसारख्या मोठ्या संघटनांमध्ये वास्तविक स्वरूपात सुधारणा राबवल्या जाव्यात. त्यांना ग्लोबल साउथची भूमिका मांडावी लागेल. अन्यथा, आपण संघर्ष संपवण्याबाबत केवळ चर्चा करत राहू. संयुक्त राष्ट्र आणि सुरक्षा परिषदा केवळ चर्चांचं एक माध्यम म्हणून ओळखल्या जातील.
महोदय
सर्व देशांकडून संयुक्त राष्ट्रांची सनद, आंतरराष्ट्रीय कायदा आणि सर्व देशांचं सार्वभौमत्व आणि प्रादेशिक अखंडतेचा आदर राखला जाणं हे आवश्यक आहे. सद्यस्थिती बदलण्याच्या एकतर्फी प्रयत्नांच्या विरोधात एकत्रित आवाज उठवणे आवश्यक आहे. कोणताही तणाव, कोणत्याही वादविवादांवर शांततापूर्ण मार्गाने चर्चेच्या माध्यमातून तोडगा काढला गेला पाहिजे, या मताचा, भारत नेहमीच राहिला आहे. आणि जर कायदेशीर मार्गाने काही तोडगा निघाला तर तो मान्य केला पाहिजे. आणि याच भावनेतून भारताने बांगलादेश बरोबर आपली भूमी आणि सागरी किनाऱ्याचा सीमा वाद सोडवला होता.
महोदय,
भारतात आणि इथे जपानमध्ये सुद्धा हजारो वर्षांपासून भगवान बुद्धांच्या विचारांचं पालन केलं जात आहे. आधुनिक जगात अशी कोणतीही समस्या नाही ज्याचं निराकरण भगवान बुद्धांनी दिलेल्या शिकवणीत मिळू शकलेलं नाही. जग आज ज्या युद्ध, अशांतता आणि अस्थैर्याचा सामना करत आहे त्यावर भगवान बुद्ध यांनी अनेक शतकांपूर्वीच उपाय सांगितला होता.
भगवान बुद्ध यांनी म्हटलं आहे की,
नहि वेरेन् वेरानी,
सम्मन तीध उदासन्,
अवेरेन च सम्मन्ति,
एस धम्मो सन्नतन।
म्हणजे, शत्रुत्वाने शत्रुत्व मिटत नाही तर आपलेपणाने शत्रुत्व संपुष्टात येतं.
या भावनेतूनच आपल्याला सर्वांच्या सोबत राहूनच पुढे वाटचाल केली पाहिजे.
धन्यवाद.
पंतप्रधान कार्यालय
पंतप्रधान येत्या 16 जानेवारीला स्टार्ट अप्सशी संवाद साधणार आणि 'प्रारंभ' या भारतीय आंतरराष्ट्रीय स्टार्ट अप्स शिखर परीषदेला संबोधित करणार
नवी दिल्ली, 14 जानेवारी 2021
पंतप्रधान नरेंद्र मोदी येत्या 16 जानेवारीला संध्याकाळी 5 वाजता स्टार्ट अप्सशी संवाद साधणार आहेत आणि 'प्रारंभ' या भारतीय आणि आंतरराष्ट्रीय स्टार्ट अप्सच्या शिखर परीषदेला व्हिडिओ कॉन्फरन्सद्वारे संबोधित करणार आहेत.
ही परीषद वाणिज्य आणि उद्योग मंत्रालयाच्या, उद्योग आणि अंतर्गत व्यापार संवर्धन विभागाने येत्या 15-16 जानेवारी 2021 रोजी आयोजित केली आहे. ऑगस्ट 2019 ला काठमांडू येथे झालेल्या चौथ्या बिमस्टेक परीषदेत पंतप्रधानांनी बिमस्टेक स्टार्ट अप्स कॉनक्लेव्हचे यजमानपद भूषविण्याचे जाहीर केले होते, या घोषणेचा पाठपुरावा करण्यासाठी ही दोन दिवसीय परीषद आयोजित करण्यात येत आहे.
पंतप्रधानांनी 16 जानेवारी 2016 रोजी स्टार्ट अप उपक्रमाचा आरंभ केला होता त्याचा हा पाचवा वर्धापनदिन आहे. 25 हून अधिक देश आणि 200पेक्षा जास्त वक्त्यांचा यात सहभागअसेल आणि भारत सरकारने स्टार्ट अप उपक्रम सुरू केल्या पासून भारत सरकारच्या वतीने आयोजित होणारा हा सर्वात मोठा स्टार्ट अप्सचा मेळावा असेल. या उपक्रमात एकूण 24 सत्रे असतील, ज्याचे उद्दिष्ट बहुपक्षीय सहकार्य वाढविणे आणि जगभरातील विविध देशांनी एकत्र येऊन स्टार्ट अप्सच्या वातावरणाचा विकास आणि सबलीकरण करणे हे आहे.M.Chopade/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
माँ कामाख्या कॉरिडॉर हा ऐतिहासिक उपक्रम ठरेल: पंतप्रधान
नवी दिल्ली, 19 एप्रिल 2023
काशी विश्वनाथ धाम आणि श्री महाकाल महालोक कॉरिडॉर प्रमाणे माँ कामाख्या कॉरिडॉर हा देखील ऐतिहासिक उपक्रम ठरेल अशी आशा पंतप्रधान नरेंद्र मोदी यांनी व्यक्त केली.
आसामचे मुख्यमंत्री हिमंता बिस्वा सरमा यांनी एका ट्विटच्या माध्यमातून नूतनीकरण केलेला माँ कामाख्या कॉरिडॉर नजीकच्या भविष्यात कसा दिसेल याची झलक सादर केली आहे.
आसामच्या मुख्यमंत्र्यांच्या ट्विटला प्रतिसाद देताना पंतप्रधानांनी ट्विट केले:
"माँ कामाख्या कॉरिडॉर हा ऐतिहासिक उपक्रम ठरेल अशी मला खात्री आहे.
अध्यात्मिक अनुभवाचा विचार केला तर याच्याशी संबंधित काशी विश्वनाथ धाम आणि श्रीमहाकाल महालोक यांचा कायापालट झाला आहे. यासोबतच पर्यटन वाढवणे आणि स्थानिक अर्थव्यवस्थेला चालना मिळते हे देखील तितकेच महत्त्वाचे आहे.”
G.Chippalkatti/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
पॅरालिम्पिक क्रीडा स्पर्धेत नेमबाजीमध्ये कांस्य पदक जिंकल्याबद्दल सिंघराज अधानाचे पंतप्रधानांनी केले अभिनंदन
टोक्यो इथे पॅरालिम्पिक क्रीडा स्पर्धेत नेमबाजीमध्ये कांस्य पदक जिंकल्याबद्दल सिंघराज अधानाचे पंतप्रधान नरेंद्र मोदी यांनी अभिनंदन केले आहे.
एका ट्विटमध्ये पंतप्रधान म्हणाले;
सिंघराज अधानाची शानदार कामगिरी ! भारताच्या या प्रतिभावान नेमबाजाने कांस्य पदक पटकावले. त्याने प्रचंड मेहनत केली आणि उल्लेखनीय यश मिळवले. त्याचे अभिनंदन आणि या पुढच्या स्पर्धांसाठी शुभेच्छा.#Paralympics #Praise4Para
ऊर्जा मंत्रालय
एनटीपीसी आणि ऑइल इंडिया यांच्यात अक्षय ऊर्जा आणि कार्बन उत्सर्जन कमी करण्यासाठी क्षेत्रात सहकार्य करार
नवी दिल्ली, 1 सप्टेंबर 2023
भारतातील सर्वात मोठे एकात्मिक ऊर्जा उपयोगिता महामंडळ आणि देशातील दुसरी सर्वात मोठी राष्ट्रीय तेल आणि वायू कंपनी यांनी अक्षय उर्जेच्या क्षेत्रात एकत्र काम करण्यासाठी सामंजस्य करार केला आहे. एनटीपीसी अर्थात राष्ट्रीय औष्णिक ऊर्जा महामंडळ मर्यादित  आणि ऑइल इंडिया  मर्यादित या ऊर्जा क्षेत्रात कार्य करणाऱ्या कंपन्यांनी 31 ऑगस्ट 2023 रोजी अक्षय ऊर्जा, हरित हायड्रोजन आणि डेरिव्हेटिव्ह्ज तसेच भू-औष्णिक ऊर्जेचा उपयोग वाढवण्याबरोबर डीकार्बोनायझेशन म्हणजेच कार्बनडाय ऑक्साईड वायूचे उत्सर्जन कमी करणे किंवा शून्य करण्याच्या क्षेत्रात सहकार्य करण्यासाठी सामंजस्य करारावर स्वाक्षरी केली आहे. या सामंजस्य करारामुळे कार्बन ‘सिक्वेस्ट्रेशन’ सारख्या आधुनिक ‘डिकार्बोनायझेशन’ तंत्रज्ञानावर आधारित ज्ञान आणि अनुभवाची देवाणघेवाण करणे सुलभ होणार आहे.
या सामंजस्य कराराच्या माध्यमातून या दोन दिग्गज महारत्न कंपन्यांचा अक्षय उर्जेच्या क्षेत्रात आपला सहभाग वाढवण्याचा आणि वर्ष 2070 पर्यंत देशाचे ‘नेट झिरो’ उद्दिष्ट गाठण्याचे लक्ष्य साध्य करण्यासाठी शाश्वत उपाय शोधण्याचा मानस आहे.
एनटीपीसीचे मुख्य व्यवस्थापकीय संचालक गुरदीप सिंग ऑइल इंडिया कंपनीचे मुख्य व्यवस्थापकीय संचालक डॉ. रणजित रथ आणि या कंपन्यांचे इतर कार्यकारी संचालक यांच्या उपस्थितीत या सामंजस्य करारावर नवी दिल्लीत स्वाक्षरी करण्यात आली.
एनटीपीसी सन 2032 पर्यंत 60 गिगावॅट अक्षय ऊर्जा क्षमता साध्य करण्यासाठी वचनबद्ध आहे. हरित हायड्रोजन तंत्रज्ञान आणि ऊर्जा साठवण क्षेत्रात एक प्रमुख कंपनी बनण्याचे तिचे उद्दिष्ट आहे. हायड्रोजन ब्लेंडिंग, कार्बन कॅप्चर आणि फ्युएल सेल, बसेस यासारख्या डिकार्बोनायझेशनच्या दिशेने कंपनीने अनेक उपक्रम हाती घेतले आहेत.
S.Bedekar/V.Yadav/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 53
पंतप्रधान कार्यालय
लाल किल्ला येथे सुभाषचंद्र बोस संग्रहालयाचे पंतप्रधान करणार उद्घाटन
पंतप्रधान याद-ए-जालियान संग्रहालयाला 1857च्या स्वातंत्र्यसमरावरील संग्रहालयाला आणि दृश्यकला संग्रहालयाला भेट देणार
नवी दिल्ली, 22 जानेवारी 2019
पंतप्रधान नरेंद्र मोदी नवी दिल्लीतल्या लाल किल्ला येथे 23 जानेवारी 2019 ला सुभाषचंद्र बोस संग्रहालयाचे उद्घाटन करणार आहेत.
नेताजी सुभाषचंद्र बोस आणि आझाद हिंद फौजेवरील संग्रहालयाचे उद्घाटन करण्यासाठी पंतप्रधान कोनशिलेचे अनावरण करतील. पंतप्रधान संग्रहालयालाही भेट देतील. याद-ए-जालियान संग्रहालयाला  भेट देतील.
नवी दिल्ली येथील लाल किल्ल्यात 1857 वरील, भारताच्या पहिल्या स्वातंत्र्यसमरावरील संग्रहालयाला आणि भारतीय कलेवरील दृश्यकला संग्रहालयाला देखील पंतप्रधान भेट देतील.
नेताजी सुभाषचंद्र बोस आणि आझाद हिंद सेनेवरील संग्रहालय, सुभाषचंद्र बोस आणि आझाद हिंद सेनेचा संपूर्ण इतिहास दर्शवतील. सुभाषचंद्र बोस आणि आझाद हिंद सेनेशी संबंधित विविध वस्तू संग्रहालयात आहेत. यात नेताजींनी वापरलेली लाकडी खुर्ची आणि तलवार, पदके, बिल्ले, गणवेष आणि इतर वस्तूंचा समावेश आहे.
ज्या महत्वाच्या वास्तूंसाठी पायाभरणी केली होती, त्या वास्तूंच्या उद्घाटनाची परंपरा पंतप्रधान मोदी यांनी इथेही चालू ठेवली आहे. नेताजी सुभाषचंद्र बोस यांनी स्थापन केलेल्या आझाद हिंद सरकारच्या 75व्या वर्धापनदिन सोहळ्यानिमित्त 21 ऑक्टोबर 2018 ला पंतप्रधानांनी या संग्रहालयाची पायाभरणी केली होती. यानिमित्त पंतप्रधानांनी लाल किल्ल्यावर तिरंगा फडकावला.
आपात्कालीन स्थितीतल्या मोहिमांमध्ये उत्कृष्ट कार्य बजावणाऱ्यांचा गौरव करण्यासाठी नेताजी सुभाषचंद्र बोस यांच्या नावाच्या पुरस्काराची घोषणाही पंतप्रधानांनी केली होती. राष्ट्रीय पोलीस स्मारकाचे राष्ट्रार्पणही यावेळी झाले.
नेताजी सुभाषचंद्र बोस आणि आझाद हिंद सेनेच्या मूल्यांना आणि आदर्शाला 30 डिसेंबर 2018 ला अंदमान-निकोबार बेटांवर पुन्हा उजाळा दिला. नेताजींनी भारतीय भूमीवर तिरंगा फडकावण्याला 75 वर्ष झाल्याच्या सन्मानार्थ पंतप्रधानांनी टपाल तिकीट, नाणे आणि फर्स्ट डे कव्हरचे अनावरण केले. नेताजींच्या आवाहनाला प्रतिसाद देत अंदमानमधल्या युवकांनी कशा प्रकारे स्वातंत्र्यसमरात स्वत:ला झोकून दिले त्या आठवणींना पंतप्रधानांनी उजाळा दिला. 150 फूट ध्वजस्तंभावर फडकावण्यात आलेला ध्वज 1943 ची स्मृती जतन करण्याचा एक प्रयत्न आहे. नेताजींच्या सन्मानार्थ रॉस आयलंडचे नाव नेताजी सुभाषचंद्र बोस द्वीप असे ठेवण्यात आले आहे.
तत्पूर्वी ऑक्टोबर 2015 मध्ये नेताजी सुभाषचंद्र बोस यांच्या कुटुंबियांनी पंतप्रधानांची भेट घेऊन नेताजींशी संबंधित भारत सरकारकडे उपलब्ध असलेल्या फाइल्स उघड करण्याची विनंती केली होती. पंतप्रधानांनी जानेवारी 2018 मध्ये नेताजींशी संबंधित फाइल्सच्या 100 डिजिटल प्रतींचे भारतीय राष्ट्रीय पुराभिलेखाच्या डोमेनवर अनावरण केले.
याद-ए-जालियान संग्रहालय 13 एप्रिल 1919 रोजी घडलेल्या जालियानवाला बाग हत्याकांडाची माहिती पुरवेल. पहिल्या महायुद्धात भारतीय सैनिकांच्या शौर्याचे, हौतात्म्याचे दर्शनही संग्रहालय घडवेल.
1857 च्या स्वातंत्र्यसमरावरील संग्रहालय, पहिल्या स्वातंत्र्यसमराचा इतिहास आणि या काळातील भारतीयांच्या शौर्याची आणि बलिदानाची गाथा सांगेल.
दृश्यकला संग्रहालयात 16 व्या शतकापासून भारताच्या स्वातंत्र्यापर्यंतच्या कालावधीतील भारतीय कलाकृती असतील.
प्रजासत्ताक दिनाच्या पार्श्वभूमीवर देशासाठी हौतात्म्य पत्करलेल्या स्वातंत्र्यसैनिकांच्या स्मृतींना अभिवादन करण्यासाठी पंतप्रधान या संग्रहालयांना भेट देतील.
B.Gokhale/S.Kakade/D. Rane
(Visitor Counter : 76